**PODALJŠANO BIVANJE 2- DELO OD DOMA**

Spoštovani starši in učenci!

V pouk na daljavo se vključuje tudi podaljšano bivanje. Spodaj sem vam pripravila naloge in predloge, kaj lahko naredite vsak dan.

Prosim, če je mogoče, za povratne informacije v obliki fotografije ali kratkega zapisa tega, kaj je vaš otrok v povezavi z nalogo opravil. Informacije o opravljenem delu pošljite na moj elektronski naslov: [nives.zabkar@guest.arnes.si](mailto:nives.zabkar@guest.arnes.si).

Lep pozdrav in uživajte v prvomajskih počitnicah,

učiteljica Nives

**PONEDELJEK, 20.4.2020**





**KOCKA SUPERJUNAKOV**

Za zdravo telo potrebujemo 60 minut fizične aktivnosti vsak dan. Igraj »kocko junakov« vsak dan! Vrzi kocko in naredi nalogo pri vrženi številki. Začni s petimi ponovitvami in jih vsak dan povečuj.




**TOREK, 21.4.2020**

Sodeluj pri pripravi kosila, veliko lahko narediš namesto svojih staršev. Pred kosilom pripravi mizo, krožnike, jedilni pribor. Pred jedjo si temeljito umij roke in po kosilu pomagaj pri pospravljanju posode.

***Kaj si pa danes imel/a za kosilo?***

Nariši na risbo in jo pobarvaj.

****


**SREDA, 22.4.2020**

Ne pozabi na **BRANJE**, vsaj 10 minut.

****

**REŠI ŠE TO IGRO:**

Brez da bi svinčnik dvignil/a s podlage nariši 4 ravne črte, ki gredo skozi vse pike. Skozi vsako piko gre lahko le ena črta. Ne pozabi, da lahko narišeš le 4 črte in vse morajo biti ravne. Vajo ponovi, dokler ne prideš do rešitve.



**ČETRTEK, 23.4.2020**

Ko opravite vse današnje obveznosti, pojdite ven in raziskujte **ČAROBNOST SENC**.

**Potrebuješ:**

* Predmete različnih oblik
* Okno
* Bel papir
* Svinčnik

Svetloba je tudi v arhitekturi pomemben element, s katerim lahko dosežemo različne zanimive učinke. Doma pod oknom **razprostri velik bel list papirja**, na katerega na več načinov **polagaj različne predmete**. To so lahko kocke, škatle, igrače ali pa katerikoli drugi predmet, ki ga najdeš doma. **Ob polaganju predmetov na listu opazuj spreminjanje ali nastajanje senc**, s katerimi lahko ustvariš različne oblike, ki jih nato **s svinčnikom** na papirju **obrišeš**.

Ker se naš planet vrti okoli sonca, bodo sence v različnih časih dneva daljše ali krajše, zato bodi pozoren/na tudi na to. *Obliko na papirju lahko z barvicami ali flomastri pobarvaš in jo spremeniš v nekaj popolnoma drugačnega.*



**PETEK, 24.4.2020**

**UMETNOST V NARAVI**

Prosi očka, mamico, starejšo sestro, brata, da te peljeta v naravo, gozd. S tem narediš nekaj zase, zraven pa se lahko še zabavate.

**Tvoja naloga je, da poskusiš poiskati čim več stvari (palice, rože, travo, kamenje,..). Bodi ustvarjalen/na in iz stvari, ki si jih našel/la ustvari kaj zanimivega.**

*Primer:*



**Uživaj v naravi, na soncu in prvomajskih počitnicah.**

